OpenLLM-France/wikimedia huggingface dataset:
# Josep Maria Bartomeu

Josep Maria Bartomeu Floreta (Bartzelona, Katalunia, 1963ko otsailaren 6a) enpresaburu eta kirol arloko buru bat da. 2014tik gaur egun arte FC Bartzelona taldearen presidentea da.

## Gaztaroa

Enpresen Administrazioko titulua eskuratu zuen arren, Bartomeu saskibaloian aritzen zen. RCD Espanyol eta FC Bartzelona saskibaloi taldeetan jokatu zuen, baina ez zen inoiz profesionala izatea lortu.
Familiaren enpresan hasi zen lan egiten oso gazte.

## FC Bartzelona
### Zuzendaritza, Joan Laportarekin (2003-2005)

Sandro Rosellen laguna zen, eta biek parte hartu zuten Joan Laportaren presidentetzan 2003tik aurrera. Saskibaloiaren, hockeyaren eta eskubaloiaren arduraduna izatea lortu zuen eta urte horretan saskibaloi taldeak ACB liga eta Superkopa irabazi zituen.
Hala ere, 2004tik aurrera Laportarekin lehen desadostasunak izan zituen. Izan ere, presidenteak egindako aldaketak eta administratzeko era ez zituen gustuko Bartomeuk (saskibaloi taldearen entrenatzaile berriaren izendapena, esaterako). Azkenean, 2005ean kargua utzi zuen zuzendaritzako beste kide batzuekin batera.

### Ordezko presidentea, Sandro Rosellekin (2010-2014)

2010tik 2014ra Bartomeu Rosell presidentearen ordezkaria izan zen, azken horrek hauteskundeak irabazi baitzituen.

### Lehendakaritza (2014-2015)

2014ko urtarrilaren 23an Rosellek bere kargutik dimisioa eman zuen, Neymar futbolariari egindako ordainketetan arau hausteak izan zirelako. Berehala Bartomeu presidente bihurtu zen (klubaren 40. presidentea baita); eta egun, nahiz eta Neymar kasuaren inguruan deklaratu behar izan duen, ez du bere lanpostua utzi.
* Datuak: Q15639420
* Multimedia: Josep Maria Bartomeu / Q15639420
# Josep González Cambray

Josep González Cambray (Lleida, 1972ko martxoaren 10a) Kataluniako katedradun eta politikaria da, industria-ingeniari teknikoa eta marketineko lizentziaduna, eta Kataluniako administrazio publikoan egin du lan. Kataluniako Generalitateko Gobernuko Hezkuntza sailburua da Esquerra Republicanan, 2021eko maiatzaren 26tik.
2018ko Kataluniako Generalitateko Hezkuntz Saileko Ikastetxe Publikoen zuzendari nagusi gisa, COVID-19 pandemiaren garaian, arduraduna izan zen, haur, lehen eta bigarren hezkuntzako eskola presentzialetara itzultzeko dispositiboarena.
2021eko maiatzaren 24an, Kataluniako Generalitateko Hezkuntza Sailburu izango zela iragarri zen Kataluniako Gobernuan, 2021-2025, Josep Bargalló i Vallsen ordez.
Volhov operazioan atxilotutako hogeita bat pertsonaietako bat izan zen.

## Erreferentziak

* ↑ Arin, Nagore. «Aragones: «Irakasleenganako errespetu falta da Gorenaren ebazpena»» Berria (Noiz kontsultatua: 2021-12-03).
* 1 2 3 24 maig 2021.
* ↑ Govern.cat - Generalitat de Catalunya. .
* ↑ Direcció General de Centres Públics. .
* ↑ Periódico, El. (2021-05-23). Josep González Cambray se perfila como el nuevo 'conseller' de Educació. .

## Kanpo estekak

* Datuak: Q100988087
* Multimedia: Josep González i Cambray / Q100988087
# Josep Guardiola

Josep Guardiola Sala edo Pep Guardiola (Santpedor, Bages, Katalunia, 1971ko urtarrilaren 18a) futboleko jokalari ohia eta entrenatzailea da. Gaur egun, Manchester City taldearen entrenatzailea da.
Jokalari lanetan, 1992an UEFAko Txapeldunen Liga irabazi zuen FC Barcelonarekin, eta era berean talde horrekin Espainiako Liga 6 aldiz eta Kopa birritan eskuratu zuen.
Entrenatzaile lanetan, birritan irabazi du UEFAko Txapeldunen Liga, behin Kluben Munduko Txapelketa, birritan Espainiako Liga, behin Espainiako Errege Kopa, hirutan Alemaniako Liga, bitan Alemaniako Kopa, eta behin Ingalaterrako Ligako Kopa.
Assemblea Nacional Catalana eta Òmnium Culturaleko kidea da, eta behin baino gehiagotan Kataluniaren independentziari babesa erakutsi dio. 2015eko uztailean, Kataluniako hauteskundeetarako Junts pel Sí zerrenda independentista bateratua itxiko zuela eman zen aditzera, era sinbolikoan soilik.
* Datuak: Q164038
* Multimedia: Pep Guardiola / Q164038
# Josep Lluís Núñez

Josep Lluís Núñez (Guriezo, Kantabria, 1931ko irailaren 7a - Bartzelona, 2018ko abenduaren 3a) enpresaburu eta Bartzelona Futbol Klubeko presidentea izan zen.
Núñez i Navarro enpresa taldearen jabea zen. 1978ko uztailaren 1etik 2000ko uztailaren 23ra Bartzelonako presidentea izan zen. Klubaren historiako agintaldirik luzeena (22 urte) eta arrakastatsuena (176 titulu sail guztien artean) izan zen. Futbol taldeak 7 Liga, 6 Errege Kopa, 5 Espainiako Superkopa, 2 Ligaren Kopa, Europako Kopa bat, 4 Europako Errekopa, 2 Europako Superkopa eta 3 Catalunyako Kopa irabazi zituen. Urte horietan, beste izar askorekin batera, Diego Armando Maradona, Bernd Schuster, Gary Lineker, Michael Laudrup, Jose Maria Bakero, Hristo Stoitchkov, Ronaldo, Romario, Rivaldo eta Luís Figo aritu ziren Bartzelonan. Entrenatzaileen artean Johan Cruyff, Bobby Robson eta Louis van Gaal nabarmendu ziren. 1979an La Masian etorkizun handiko jokalari gazteendako egoitza kokatu zuen.
2011n sei urteko kartzela zigorra ezarri zitzaion eroskeria eta faltsutze delituengatik. Zigor honen aurkako helegitea aurkeztu zuen Auzitegi Gorenean, eta zigorra berretsi bitartean kartzela saihestu zuen. 2014ko azaroaren 16an kartzelan sartu zen, kartzela zigorra 2 urte eta bi hilabetetan utzi ziotela. Kartzelatik irtetean Núñez i Navarro enpresan jarraitu zuen lanean.

## Erreferentziak

* ↑ Josep Lluís Núñez (1978-2000) FCBarcelona.cat
* ↑ El expresidente del Barça José Luis Núñez, condenado a seis años de cárcel Elpais.com
* ↑ Los condenados de Hacienda evitan ir a prisión al no haber riesgo de fuga Elpais.com
* Datuak: Q373088
* Multimedia: Josep Lluís Núñez i Clemente / Q373088
# Konstantzako kontzilioa

Konstantzako kontzilioa Eliza Katolikoaren kontzilio ekumeniko bat izan zen, 1413ko urriaren 30ean Segismundo Hungariakoak eta Joan XXIII.a antipapak deitua. Kontzilioa 1414ko azaroaren 5etik 1418ko apirilaren 22ra arte egon zen bilduta Konstantzan, Mendebaldeko Zisma Handia gainditzeko asmoz eta Elizaren berrikuntzari buruzko eztabaidak eginez.
Hartutako beste erabakien artean Jan Hus kondenatzea egon zen, sutan erre zutena 1415eko uztailaren 6an. Paganoen eskubideen inguruan eztabaidatu zuten eta Poloniako Erresuma eta Zaldun Teutonikoen arteko gerrari buruzko erabakiak hartu zituzten.
* Mendebaldeko Zismako aita santuak

## Kanpo estekak

* Datuak: Q154001
* Multimedia: Council of Constance / Q154001
# Konstantzio Kloro

Kaio Flavio Valerio Konstantzio Kloro (latinez: Gaius Flavius Valerius Constantius; 250eko martxoaren 31 – 306ko uztailaren 25) Mendebaldeko Erromatar Inperioko enperadorea izan zen 305etik hil zen arte. Kloro (zurbila) goitizena bizantziar historialariek eman zioten. Konstantino I Handiaren aita zen Konstantzio.
Jatorri grekozko familia batean jaioa, haren estreinako urteei buruz ez dago informazio garbirik, guregana ailegatu zaiguna historian baino mitoetan oinarritzen baita. 296 inguruan Konstantzio Britanian aritu zen, tribu batzuen matxinadak bertan behera uzten.
Abilezia militarra erakutsita eta Dalmazia probintziako gobernatzailea izan ondoren, Maximianok zesar titulua eman zion 293an, zeinen alabarekin ezkondu zen, lehenengo emazteaz, Helenaz, dibortziatu ostean.
Germaniako mugak indartuta, germaniar inbasioak geldiarazi ahal zituen. Kristauen jazarpenari zegokionez, gupidatsu jokatu zuen Konstantziok.
305eko maiatzaren 1ean augusto titulua jaso zuen. Baina hurrengo urtean Yorken hil zen, piktoen kontrako kanpaina batean. Konstantino semeak ordezkatu zuen Britainian eta Galeriok Erroman.

## Genealogia

Zuhaitz genealogikoa :
Krispo
Konstantina
Helena
Konstantino I.a Handia
Konstantino II.a
Konstantzio II.a
Konstante
Constantius Gallus
Juliano Apostata
Flavius Eutropius
Julius Constantius
Julia Galla
Diokleziano
Maximiano
Konstantzio Kloro
daughter of Julius Constantius
Klaudio Gotiko
Flavius Hannibalianus
Crispus
Claudia Crispina
Flavius Dalmatius
Dalmatius
Aurelia Pompeiana
Eutropia
Nepotiano
Anastasia
Flavia Julia Constantia
Lizinio II.a
Flavius Hannibalianus :
* Datuak: Q131195
* Multimedia: Constantius I / Q131195
# Konstantzio Dukas

Konstantzio Dukas (grezieraz: Κωνστάντιος Δούκας; 1060 - Dyrrachium, 1081eko urriaren 18a) Bizantziar Inperioko enperadorekide izan zen 1060tik 1078ra.
Konstantino X.a Dukas eta Eudoxia Makrenbolitisaren semea izan zen. Jaio zenean, bere anaia Mikel VII.a Dukasekin batera enperadorekide izendatu zuten, eta Konstantino X.a, Erroman IV.a Diogenes eta Mikel VII.aren erregealdietan enperadorekide izaten jarraitu zuen. Mikel VII.aren abdikazioaren ondoren, Konstantzio Nizeforo III.a Botaniates usurpatzaileari eman eta monasterio batera bidali zuten. Alexio I.a Komnenok jeneral postua eskaini zion eta normandiarren aurka borrokatzera bidali zuen. Haien aurka borrokan hil zen Dyrrachiumeko guduan.

## Genealogia

Zuhaitz genealogikoa :
Konstantino X.a Dukas
Konstantzio Dukas
Eudoxia Makrenbolitisa :
* Datuak: Q514180
* Multimedia: Konstantios Doukas / Q514180
# Konstantza Habsburgokoa

Konstantza Renata Habsburgokoa edo Konstantza Austriakoa (Graz 1588ko abenduak 24-Varsovia 1631ko uztailak 10), austriar noble bat izan zen. Poloniako erregina, Sigismundo III.a Vasa erregearen emaztea zen. Bere senarraren herentziagatik, Suediako erreginatzat ere hartzen zen, herrialde horretan hala sekula onartu ez zuten arren, Sigismundo bertako tronutik kendua izan zena.
Karlos II.a Estiriakoa eta Maria Ana Bavariakoa artxidukeen bosgarren alaba zen. Bere aitaren aldetik, bere aiton-amonak, Fernando I.a Habsburgokoa eta Ana Bohemia eta Hungariakoa ziren, azken hau, aldi berean, Vladislav II.a Bohemia eta Hungariako erregearen alaba zena. Amaren aldetik, berriz, bere aiton-amonak, Alberto V.a Bavariakoa eta Ana Habsburgo-Jagellongoa ziren.
Ana Habsburgokoa, Polonia eta Suediako Erreginaren ahizpa, hau 1598an hil zenean, bere senarra zen Sigismundo III.a Vasa, bigarren ezkontza batean, Konstantzarekin ezkontzea erabaki zuen. Zeremonia ofiziala, 1605eko irailak 11n ospatu zen.
Konstantzak eta Sigismundok zazpi seme-alaba izan zituzten:
* Joan Kasimiro Vasa (1607-1608)
* Joan II.a Kasimiro Poloniakoa (1609-1672) Polonia eta Lituaniako erregea, Joan II.a Kasimiro V.a izenarekin
* Joan Alberto Vasa (1612-1634) Krakoviako gotzaina
* Karlos Fernando Vasa (1613-1655) Opoleko dukea
* Alexandro Karlos Vasa (1614-1655)
* Ana Konstantza Vasa (1616)
* Ana Katalina Konstantza Vasa (1619-1651)
* Datuak: Q232276
* Multimedia: Constance of Austria / Q232276
# Konstantzia Tolosakoa

Konstantzia Tolosakoa (1178 – 1260) Nafarroako erregina ezkontidea zen. Aita Raimundo VI.a Tolosakoa eta ama Beatrice Bezierskoa zituen.

## Ezkontzak eta seme-alabak

Lehendabizikoz Antso VII.a Nafarroakoa ezkondu zuen 1195ean. Ez zuten seme-alabarik izan. 1200ean banatu ziren. Bigarrenez Sauveko Pierre-Bermond II.a ezkondu zuen.
* Datuak: Q685306
* Multimedia: Constance of Toulouse / Q685306
# Konstantzio III.a

Konstantzio III.a (latinez: Flavius Constantius) erromatar jenerala, politikaria eta, 421ean Honoriorekin batera, mendebaldeko enperadorea izan zen. Aurreko urteetan tronuren atzeko boterea izan zen Konstantzio. Valentiniano III.aren aita zen.
Armadan mailak igotzea lortuta, Honorioren magister militum delakoa bihurtu zen. Barbaroen inbasioak geldiarazi zituen, eta Konstantino III.a usurpatzailearen matxinada bertan behera utzi zuen. Ondorioz, gero eta botere handiagoa eskuratu zuen enperadoreen gortean. 417an Honorioren arrebarekin ezkondu zen, eta 421ko otsailaren 8an enperadore titulua eman zitzaion. Mendebaldeko benetako gobernatzailea bilakatu zen.
Ekialdeko enperadoreak, Teodosio II.ak, ez zuen Konstantzioren posizioa onetsi. Haren kontrako kanpaina militarra prestatzen ari zela hil zen Konstantzio, irailaren 2an.
* Datuak: Q201905
* Multimedia: Constantius III / Q201905
# Konstantze Bearnokoa

Konstantze Bearnokoa (?-1277 eta gero) okzitaniar noblea izan zen, Bizkaiko andre ezkontidea izandakoa.
Gurasoak Gilen II.a Biarnokoa bizkondea eta Proventzako kondearen alaba Garsenda izan zituen. Diego III.a Lopez Harokoa ezkondu eta hurrengo seme-alabak izan zituzten:
* Lope III.a Diaz (?-1288), Bizkaiko jauna
* Diego V.a Lopez (?-1310), Bizkaiko jauna
* Urraca Diaz Harokoa, Fernando Rodriguez Castrokoa, Cigales eta Cuéllarreko jauna ezkondu zuena.
* Teresa Diaz Harokoa (?-?), Larako jauna zen Joanes Nuñez I.arekin ezkondua. Joanes Nuñez II.aren ama.
* Antsa Diaz Harokoa (1287 eta gero hilda)
1254ko urriaren 4an Bañaresko bere jauregian senarra hil zitzaionean, Cañasko monasterioan sartu zen. Senarraren izeko zen Urraka Diaz Harokoa 1262an hil zenean, ordezkatu eta bertoko abadesa bilakatu zen.
Zuhaitz genealogikoa :
Fernando Diaz Harokoa
Diego Lopitz V.a Harokoa
Lope IV.a Diaz Harokoa
Gilen I.a Biarnokoa
Gilen II.a Biarnokoa
Maria Diaz I.a Harokoa
Guillema of Castellvell
Lope Diaz III.a Harokoa
Konstantze Bearnokoa
Diego Lopitz IV.a Harokoa
Alfonso II, Count of Provence
Gersende of Provence
Larako Joanes Nunez II.a
Garsenda Sabrangoa
Joana Larakoa
Teresa Diaz Harokoa
Nuño Gonzalez III de Lara
Teresa Núñez de Lara :

## Erreferentziak

* ↑ Juan Núñez de Lara "El Viejo", Señor de Lara - Fundación Casa Ducal de Medinaceli. .
* ↑ Real Academia de Historia. Colección Salazar y Castro. , M-22, fº 236v eta 237 or..
* ↑ Baury, Ghislain. (2011ko urtarrila-uztaila). «Sainteté, Mémoire et lignage des abbesses cisterciennes de Castille au XII:la comptesse Urraca de Cañas (Av.1207-1262)» Anuario de Estudios Medievales 41 (1): 166. ISSN 0066-5061..

## Kanpo estekak

* Datuak: Q5784535
# Konstantzio II.a

Konstantzio II.a (latinez: Flavius Julius Constantius; 317ko abuztuaren 7a - 361eko azaroaren 3a) erromatar enperadorea izan zen, 337tik hil zen arte. Konstantino I.a Handiaren eta Faustaren bigarren semea izan zen.
337an, aita hil zenean, Konstantzio Kloro aitonaren eta Teodora haren bigarren emaztearen senideen triskantza agindu zuen Konstantzio II.ak. Konstantino I.a Handiaren gizonezko ondorengo bakarrak haren hiru semeak, Konstantzio II.a bera, Konstantino II.a eta Konstante, eta haien bi lehengusuak, Juliano Apostata eta Galo Zesar. Konstantinoren hiru semeek haien artean banatu zuten Inperioa, aitaren testamentuaren arabera. Konstantziori ekialdea egokitu zitzaion.
Nolanahi ere, Konstantino II.a 340an hil zen, Konstante erasotzen ari zela. Honela, Konstante mendebaldeko buru bakarra bilakatu zen. 350ean, oreka hori berriro desegin zen, Magnentzio jeneralak bere burua enperadore izendatu zuelako eta Konstante hil zuelako. Une hori arte Konstantzioren kezka nagusia pertsiarren inbasioak ziren. Galo lehengusuari zesar titulua eman behar izan zion Konstantziok berak usurpatzailearen aurka egin ahal izateko.
351n Konstantziok Magnentzio garaitu zuen bataila odoltsu batean. Magnentziok bere buruaz beste egin zuen 353an. Galo lehengusua segidan hiltzera zigortu zuen.
Hala ere, ezin zen ekialdeko eta iparraldeko mugez aldi berean arduratu. Hortaz, bizirik geratzen zitzaion senide bakarrari, Juliano Apostatari hain zuzen ere, zesar titulua eman zion. Galiako armadak, ordea, augusto titulua aldarrikatu zuen Juliano Apostatarentzat. Konstantziok gerrari ekin behar izan zion orduan. Borroka baino lehen, halere, sukarrak hil zuen Konstantzio 361eko azaroaren 3an. Juliano Apostata Inperio osoko enperadorea onetsi zen.
* Datuak: Q46418
* Multimedia: Constantius II / Q46418
# Konstantzio II.a (usurpatzailea)

Konstantzio II.a (IV. mendea – Vienne, 411) Mendebaldeko Erromatar Inperioko enperadorea izan zen 409tik 411ra.
Konstantino III.a enperadorearen semea izan zen. Monje zen aita Britaniako armadak enperadore izendatu zuenean 406. urtean, Honorio enperadorearen aurkako matxinada batean. Galiarako deia egin zioten, eta zesar izendatu zuten, eta ezkondu egin zen dinastia bat hasteko. Gerontzio jeneralekin batera, Hispaniara joan zen 408an, Konstantinoren autoritatea berrezartzera.
409 urtean, Honoriok Konstantino enperadorekidetzat hartu zuen, eta Konstanzio augusto izendatu zuten, beste bien maila berean. 409 urtearen amaieran, Gerontzio matxinatu egin zen, eta Konstanzio matxinada itotzen saiatu zen, baina Arlesen eraitsi zuten. Gerontzio berriz ere garaitu zuten Hispanian 410ean eta Viennen 411n, eta han hil egin zuten.
Godofredo Monmouthekoaren Historia Regum Britanniae liburuan Konstantino III.a Britainiako Konstantino II.a ere bada, eta Konstantzio II.a britainiarren errege aukeratua da aita hil ondoren. Konstantzio Uther Pendragonen anaia eta Artur erregearen osaba da.

## Genealogía

Zuhaitz genealogikoa :
Konstantino III.a
Konstantzio II.a :
* Datuak: Q560559
* Multimedia: Constans II (usurper) / Q560559
# Kaxola

Kaxola deitzen zaie arkeologian harrien gainazalean egindako zulo artifizial txikiei. Oro har, sekzio erdiesferikoa eta oinplano zirkularra izaten dute (nahiz eta lau angeluko oinplanokoak ere badiren). Bakarka zein taldekatuta aurki daitezke, beste kaxola batzuekin edo labar-grabatuekin.
Kasurik ohikoena formazio arrokatsu naturalen gainazaletan grabatuta egotea bada ere, ortostato megalitikoetan ere ager daitezke.
Labar-motiborik errepikatuenetako bat dira, garai guztietan. Europan, kronologia Erdi Paleolitotik (Lana Ferrassie) Burdin Aroraino doa.

## Erreferentziak

* ↑ Euskalterm Terminologia Banku Publikoa.

## Ikus, gainera

* Petroglifo

## Kanpo estekak

* Datuak: Q2230328
* Multimedia: Cup marks / Q2230328
# Kaxmirreko Harana

Kaxmirreko Harana Indiak kudeaturiko eskualde horretan dagoen mendiarteko harana da, hego-mendebaldetik Pir Panjal mendietatik eta ipar-ekialdetik Himalaiatik mugatuta. 135 km-luze eta 32 km-ko zabala da eta Jhelum ibaiak zeharkatzen du.
Kaxmirreko dibisioa Jammu eta Kaxmir estatuko hiruetako bat da. Kaxmirreko dibisioa hegoaldean Jammu, ekialdean Ladakh eta iparraldean eta mendebaldean kontrol-lerroa ditu. Hona hemen bere barrutiak:
| Barrutia | Hiriburua | Azalera (km²) | Biztanleria 2001eko errolda | Biztanleria 2011ko errolda |
| Anantnag barrutia | Anantnag | 3.984 | 734.549 | 1.069.749 |
| Kulgam barrutia | Kulgam | | 437.885 | 423.181 |
| Pulwama barrutia | Pulwama | 1.398 | 441.275 | 570.060 |
| Shopian barrutia | Shopian | | 211.332 | 265.960 |
| Budgam barrutia | Budgam | 1.371 | 629.309 | 755.331 |
| Srinagar barrutia | Srinagar | 2.228 | 990.548 | 1.250.173 |
| Ganderbal barrutia | Ganderbal | | 211.899 | 297.003 |
| Bandipore district | Bandipore | | 316.436 | 385.099 |
| Baramulla barrutia | Baramulla | 4.588 | 853.344 | 1.015.503 |
| Kupwara barrutia | Kupwara | 2.379 | 650.393 | 875.564 |

## Erreferentziak

* ↑ (Ingelesez) Encyclopædia Britannica. Vale of Kashmir | valley, India. .
* ↑ (Ingelesez) BBC News. In Depth-the future of Kashmir. .

## Kanpo estekak

* Datuak: Q2361576
* Multimedia: Kashmir Valley / Q2361576
# Kaxmir (ehuna)

Kaxmir Kaxmirko ahuntzen ilearekin eginiko ehun arin eta leuna da. Artilerik preziatuenetariko bat da.

## Erreferentziak

* ↑ Euskaltzaindia. Hiztegia. .

## Kanpo estekak

* Datuak: Q333631
* Multimedia: Cashmere wool / Q333631
# Kaxoi perutar

Kaxoi perutarra (gaztelaniaz: Cajón peruano) edo kaxoia soilik zurezko perkusio musika tresna dira.

## Kaxoi flamenkoa

1970ko hamarkadan, Ruben Dantasek (Paco de Lucíaren perkusionistak) ekarri zuen Perutik flamenko musikan sartzeko. Gero Espainian bere joera propioa hartu zuen eta gaur egun, zaila da flamenkoa kaxoirik gabe ikustea.
Ezberdintasun nagusiak kaxoi perutarrarekin:
* Zur motak ezberdinak dira, bai zentimetrotan eta bai jatorrian.
* Kaxoi flamenkoak gitarra sokak ditu, perutarrak normalean ez.
Kaxoi erritmoak flamenkoan: Tango, Rumba, Buleria, Solea por Buleria, Tanguillo, Alegria, Seguiriya, Taranto, Tiento...
Flamenkoaz gain, kaxoia, beste musika estiloetan erabiltzen hasi dira. Euskal musikan ikus dezakegu, baita ere bossa nova, folk, funk eta jazzean.

## Kanpo estekak

* Datuak: Q748455
* Multimedia: Cajon / Q748455
# Kaxmirerazko Wikipedia

Kaxmirerazko Wikipedia Wikipediaren kaxmirerazko edizioa da. 2009ko urriaren hasieran 380 artikulu zituen eta Wikipedien zerrendan 206.a zen.

## Kanpo estekak

* Kaxmirerazko Wikipedia
* Datuak: Q8565447
* Multimedia: Kashmiri Wikipedia / Q8565447
# Kaxmir (margolana)

Kaxmir (ingelesez: Cashmere), John Singer Sargent artista estatubatuarraren XX. mende hasierako margolana da. Mihise gaineko olioz egina, 1908 inguruan bukatu zuen. Bilduma pribatu batean dago.

## Deskribapena

Margolanak Reine Ormond Sargenten iloba erakusten du, kaxmirrezko mantoi exotiko batean bilduta, zazpi pose ezberdinetan aldi berean. Reinek 11 urte inguru zituen. Sargentek Italiako Alpeetan oporretan margotu zuen. Estiloa nahiko desberdina den arren, mugimendu baten ondoz ondoko uneen irudikapenak Marcel Duchampen Nu descendant un escalier n° 2 obraren antza du. 1912ko lan horretan Duchampek emakume bat eskailera bat jaisten une desberdinetan erakusten du.
Margolanaren neurriak 71,1 x 109,2 zentimetro dira.

## Erreferentziak

* ↑ Moving Pictures: American Art and Early Film 1880 - 1910, ISBN 1-5559-5228-3
* ↑ https://www.nzherald.co.nz/nz/nz-art-collector-sues-london-dealer-for-16-million/7I54YAKTZJJKKANDULCXU3EHRY/?c_id=3&objectid=11476474

## Kanpo estekak

* Datuak: Q16956048
# Kaxmirera

Kaxmirera (कॉशुर, کٲشُر , Koshur) Kaxmirren hitz egiten den hizkuntza da.
Kaxmirera ama hizkuntzatzat dutenek gehienetan bigarren hizkuntza urdu dute, nahiz eta hindi eta punjabierazko hiztunak ere izan.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).

## Kanpo estekak

* Datuak: Q33552
# Justino de Neve y Yébenes

Justino de Neve y Yébenes (Sevilla 1625-1685), Sevillako Katedraleko kalonjea izan zen.
Aipaturiko hiriko Hospital de los Venerables deritzon ospitalearen sortzailea eta Sevillako tenplu batzuetan eginiko erreformen bultzatzailetako bat izan zen, besteak beste, Santa Maria Zuriaren elizan. Hura apaintzeko bere lagun min eta testamentu-betearazle Bartolomé Esteban Murillo margolariari Patrizioaren Ametsa eta Bisita Aita Santuari margo-oihalak enkargatu zizkion.
Bi margolan horiek, Erromako Santa Mara Nagusia basilikan sorreraren istorioa kontatzen dute, biak indarrez ebatsi zituen Soult Marexalak, Murilloren lanaren mireslea ei zena, baina berreskuratu ahal izan ziren eta, orain, Pradoko Museoan daude.
Horretaz gain, Justino de Neveren erretratu bat Murilloren lana da.
Bere hondarrak, Sevillako katedralean lurperatuta daude.

## Orotarik

1895eko urtarriletik, Chorro kalea, Santa Cruz auzoan, bere omenez, bere izenarekin berrizendatua izan zen. Hospital de los Venerables ospitalearen eraikuntza-lanen garapena gainbegiratzeko erabiltzen zuen bizilekua zen.

## Kanpo-estekak

* Datuak: Q11686958
* Multimedia: Justino de Neve / Q11686958